CELEX: 62021CN0375
Language: et
Date: 2021-06-17 00:00:00
Title: Kohtuasi C-375/21: Eelotsusetaotlus, mille on esitanud Varhoven administrativen sad (Bulgaaria) 17. juunil 2021 – Sdruzhenie „Za Zemiata – dostap do pravosadie“, „The Green Tank – grazhdansko sdruzhenie s nestopanska tsel“ – Kreeka Vabariik, NS versus Izpalnitelen direktor na Izpalnitelna agentsia po okolna sreda, TETS „Maritsa-iztok 2“ EAD

4.10.2021   
            
            
               ET
            
            
               Euroopa Liidu Teataja
            
            
               C 401/2
            
         
      Eelotsusetaotlus, mille on esitanud Varhoven administrativen sad (Bulgaaria) 17. juunil 2021 – Sdruzhenie „Za Zemiata – dostap do pravosadie“, „The Green Tank – grazhdansko sdruzhenie s nestopanska tsel“ – Kreeka Vabariik, NS versus Izpalnitelen direktor na Izpalnitelna agentsia po okolna sreda, TETS „Maritsa-iztok 2“ EAD
      (Kohtuasi C-375/21)
      (2021/C 401/02)
      Kohtumenetluse keel: bulgaaria
      
         Eelotsusetaotluse esitanud kohus
      
      Varhoven administrativen sad
      
         Põhikohtuasja pooled
      
      
         Kaebuse esitaja: Sdruzhenie „Za Zemiata – dostap do pravosadie“, „The Green Tank – grazhdansko sdruzhenie s nestopanska tsel“ – Kreeka Vabariik, NS
      
         Vastustaja: Izpalnitelen direktor na Izpalnitelna agentsia po okolna sreda, TETS „Maritsa-iztok 2“ EAD
      
         Eelotsuse küsimused
      
      
                  1.
               
               
                  Kas ELL artikli 4 lõiget 3 koosmõjus direktiivi 2010/75/EL (1) artikliga 18 ning direktiivi 2008/50/EÜ (2) artiklitega 13 ja 23 tuleb tõlgendada nii, et pädev asutus, kes vaatab läbi direktiivi 2010/75/EL artikli 15 lõikes 4 sätestatud erandi kohaldamise taotlust, peab hindama, kas erandi lubamine, arvestades kõiki keskkonnasaaste kohta olemasolevaid asjakohaseid teadusandmeid, sealhulgas teatud piirkonna või linnastu jaoks vastavalt direktiivi 2008/50/EÜ artiklile 23 koostatud õhukvaliteedi kavas kindlaks määratud meetmeid, võib ohustada keskkonnakvaliteedi standardite täitmist?
               
            
                  2.
               
               
                  Kas ELL artikli 4 lõiget 3 koosmõjus direktiivi 2010/75/EL artikliga 18 ning direktiivi 2008/50/EÜ artiklitega 13 ja 23 tuleb tõlgendada nii, et pädev asutus, kes vaatab läbi direktiivi 2010/75/EL artikli 15 lõikes 4 sätestatud erandi kohaldamise taotlust, peab loobuma käitisest pärinevate õhusaasteainete heitele vähem rangete piirnormide kehtestamisest, kui selline erand oleks vastuolus meetmetega, mis on kindlaks määratud teatud piirkonna või linnastu jaoks vastavalt direktiivi 2008/50/EÜ artiklile 23 koostatud õhukvaliteedi kavas, ja võiks ohustada eesmärki jätta õhukvaliteedi standardite täitmata jätmise ajavahemik võimalikult lühikeseks?
               
            
                  3.
               
               
                  Kas ELL artikli 4 lõiget 3 koosmõjus direktiivi 2010/75/EL artikliga 18 ning direktiivi 2008/50/EÜ artikliga 13 tuleb tõlgendada nii, et pädev asutus, kes vaatab läbi direktiivi 2010/75/EL artikli 15 lõikes 4 sätestatud erandi kohaldamise taotlust, peab hindama, kas käitisest pärinevate õhusaasteainete heitele vähem rangete piirnormide kehtestamine, võttes arvesse kõiki keskkonnasaaste kohta olemasolevaid asjakohaseid teadusandmeid, sealhulgas kumulatiivset mõju teiste asjaomase saasteaine allikatega, on üks teguritest, mis põhjustab direktiivi 2008/50/EÜ artikli 13 kohaselt teatud piirkonna või linnastu jaoks kindlaks määratud õhukvaliteedi standardite ületamist, ning kas sellisel juhul peab pädev asutus keskkonnakvaliteedi standardite täitmist ohustada võiva erandi lubamisest loobuma?
               
            
         (1)  Euroopa Parlamendi ja nõukogu 24. novembri 2010. aasta direktiiv 2010/75/EL tööstusheidete kohta (saastuse kompleksne vältimine ja kontroll) (ELT 2010, L 334, lk 17).
      
         (2)  Euroopa Parlamendi ja nõukogu 21. mai 2008. aasta direktiiv 2008/50/EÜ välisõhu kvaliteedi ja Euroopa õhu puhtamaks muutmise kohta (ELT 2008, L 152, lk 1).